7. ΑΝΑΚΟΙΝΩΣΙΣ ΥΠΟΥΡΓΕΙΟΥ ΕΞΩΤΕΡΙΚΩΝ  της 21 Μαρτ/4 Απρ. 1979 (ΦΕΚ Α΄ 64) Περί ανακοινώσεως αναγνωρίσεως υπό της Ελλάδος της υποχρεωτικής αρμοδιότητος του Ευρωπαϊκού Δικαστηρίου  των Δικαιωμάτων του Ανθρώπου. Το Υπουργείον Εξωτερικών ανακοινοί ότι την 30ην Ιαν. 1979 εγένετο η κατάθεσις παρά τω Γενικώ Γραμματεί του Συμβουλίου της Ευρώπης, της Ελληνικής δηλώσεως περί αναγνωρίσεως, υπό τον όρον της αμοιβαιότητος, δια μίαν περίοδον τριών ετών, της υποχρεωτικής αρμοδιότητος του Ευρωπαϊκού Δικαστηρίου των Δικαιωμάτων του Ανθρώπου. Η δήλωσις αύτη, η οποία εγένετο συμφώνως προς το άρθρ. 46 της Ευρωπαϊκής Συμβάσεως της Ρώμης της 4ης Νοεμ. 1950  περί των Δικαιωμάτων του Ανθρώπου και των θεμελιωδών ελευθεριών, κυρωθείσης για του υπ’ αριθ. 53/1974 Ν. Δ/τος δημοσιευθέντος εις το υπ’ αριθ. 256 Φύλλον της Εφημερίδος της Κυβερνήσεως, τεύχος Α΄ της 20ης Σεπτ. 1974, ήρξατο ισχύουσα από της 30ης Ιαν. 1979. 